NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS

2025-02-27 Nr. (30.43.)-NOT-003
Birštonas

Posėdis įvyko 2025-02-27 (16.00–17.30 val.)

Posėdžio vieta – Birštono parapijos Carito bendruomenės namai, Birutės g. 10A, Birštonas.

Posėdyje dalyvavo nevyriausybinių organizacijų (toliau – NVO) tarybos nariai: Birutė Bartkevičiūtė, Lina Kamarauskienė, Danutė Kacevičiūtė, Vytautas Jokimas, Jonas Pačėsas, Valentinas Kalinauskas, Stanislovas Martinaitis, Vilijeta Šalomskienė, Danutė Žitkuvienė, Aldona Žažiauskienė.
Nevyriausybinių ir bendruomeninių organizacijų atstovai: Birštono kurorto bendruomenės narė Vitalija Adamonienė, Matiešionių krašto bendruomenės pirmininkė Irena Lenkutienė, Birštono savivaldybės neįgaliųjų draugijos pirmininkė Julė Senavaitienė, VšĮ Birštono ir Prienų krašto kūrėjų klubo narė „GABIJA“ narė Valė Petkevičienė, Onkologinių ligonių klubo ,,Viltis gyventi“ pirmininkė Nijolė Dusevičienė, Birštono parapijos Carito pirmininkas Rimvydas Jurkevičius, Birštono dizaino asociacijos pirmininkė Vilma Krasauskienė. 
Susirinkimo sekretorė – Vilma Burbienė.
NVO tarybos narių sąrašas su parašais pridedamas. 
Į susirinkimą NVO tarybos nariai ir nevyriausybinių bei bendruomeninių organizacijų atstovai buvo pakviesti el. paštu.  
DARBOTVARKĖ

1. Dėl NVO tarybos pasiūlymo viešinti Birštono NVO veiklą Birštono miesto šventės metu.
NVO tarybos pirmininkė pasveikino susirinkusius NVO tarybos, nevyriausybinių ir bendruomeninių organizacijų narius bei informavo apie naujai išrinktos NVO tarybos kadencijos pradėtus darbus. Vienas iš NVO tarybos pasiūlymų – viešinti NVO veiklą Birštono miesto šventės, vyksiančios 2025 m. birželio 6–8 dienomis, metu. B. Bartkevičiūtė siūlė Birštono miesto šventės metu, šeštadienį, visoms nevyriausybinėms organizacijoms viešinti savo organizacijos veiklą atraktyviai nevyriausybinių organizacijų palapinėje. NVO taryba padėtų nevyriausybinėms organizacijoms organizaciniais klausimais, t. y. susitartų dėl vietos palapinei, dėl palapinės apipavidalinimo, reklamos. Kadangi šiuo metu kaip tik paskelbtas NVO veiklų finansavimo konkursas, organizacijos planuojančios dalyvauti šioje šventėje, galėtų nusimatyti išlaidas, reikalingas organizacijos reklamai.
         NVO tarybos pirmininkė kvietė organizacijas apmąstyti šį pasiūlymą ir per savaitę informuoti NVO tarybą. Tuomet NVO taryba rinksis aptarti organizacinius nevyriausybinių organizacijų pasirodymo darbus.

NUTARTA. Laukti nevyriausybinių ir bendruomeninių organizacijų atsakymo dėl pasirodymo Birštono miesto šventės metu. Sulaukus daugumos pateiktų atsakymų, rinktis dėl organizacinių klausimų. 
Posėdžio pirmininkė                                                                                            Birutė Bartkevičiūtė
Posėdžio sekretorė                                                                                                      Vilma Burbienė
